મહેસાણાનાં એરોડ્રામ પર પાયલોટ ટ્રેનીંગ સેન્ટર ચલાવતી અમદાવાદ એવીએશન એન્ડ એરોનોટીક્સ કંપનીએ ખોલી નાંખેલા પાલીકાનાં સીલ મામલે કંપની સામે ફરીયાદ નોંધવા ચીફ ઓફીસરે બી ડીવીઝન પોલીસ સ્ટેશનમાં અરજી આપી છે. નોંધનીય છે કે પાલીકાનો રૂપિયા ૫.૦૯ કરોડ બાકી વેરો નહી ભરતાં ૨૦ જુલાઈનાં રોજ પ્લેન, ઓફીસ અને મિલકતો સીલ કરાઈ હતી. અમદાવાદ એવીએશન એન્ડ એરોનોટીક્સ કંપની પાસેથી મહેસાણા નગરપાલીકાને વર્ષ ૨૦૧૫ પહેલાં રૂપિયા ૬.૫૦ કરોડ જેટલી રકમ વેરા પેટે વસૂલ કરવાની બાકી રહેતી હતી.